Párizsi Politikai Tanulmányok Intézete

A Párizsi Politikai Tanulmányok Intézete (franciául: Institut d’études politiques de Paris), közismert nevén Sciences Po egy állami felsőoktatási intézmény Franciaországban. A Sciences Po politikai tudományok, közgazdaságtan, történelem, szociológia, jog, pénzügy, üzlet, kommunikáció, valamint gazdálkodás és újságírás területén működtet karokat. Rangsorokban az egyetemnek világszinten a második, Európában az első a politikai képzése, olyan világhírű intézményeket maga mögé utasítva mint a Princeton, az LSE, Cambridge vagy Yale. Az iskola számos figyelemre méltó alumnival rendelkezik jogi, közgazdasági, filozófiai, történelmi, üzleti, az irodalom, a média és a politikai területeken. Mintegy 28 korábbi vagy jelenlegi államfő, cégvezetők, valamint a nemzetközi szervezetek (ENSZ, IMF stb.) számos vezetője tanult vagy tanított a Sciences Po-n. Az intézmény több egyetemi konzorcium tagja (APSIA, College Board, GPPN stb.), és közeli partnerségben áll további 410 egyetemmel, köztük a Columbia Egyetemmel, Warwick, LSE, Harvard Law School, valamint a McGill Egyetemmel. Története A Sciences Po megnevezés három különböző, de egymást kiegészítő intézményre utal: az 1872-ben alapított École Libre des Sciences Politiques, amelyet 1945-ben felváltott a Fondation nationale des sciences politiques (A Politikai Tudományok Nemzeti Alapítványa), egy kutatási alapítvány és az Institut d’Études Politiques de Paris (A Politikai Tanulmányok Párizsi Intézete), egy oktatási intézmény. Az École libre des sciences politiques, becenevén „Sciences Po Paris” magánintézményt Émile Boutmy alapította 1872-ben, Párizsban, válaszul a Franciaországban az 1870-es francia-porosz háború utóhatására kibontakozó politikai és morális válságra. Elsődleges célja egy korszerű oktatási intézmény létrehozása volt az új francia elit kitermeléséhez. 1945-ben a Sciences Po-t részben államosították, és felosztották a Fondation nationale des sciences politiques (FNSP) alapítványra és az Institut d’études politiques (IEP) intézetre, azonban így is sikeresen meg tudta őrizni oktatási struktúrájának függetlenségét. 1985-ben az egyetem elnyerte a grand établissement státuszt. Ez lehetővé teszi, hogy az intézmény megőrizze autonómiáját olyan ügyekben, mint a pénzügyi irányítás, az emberi erőforrások kérdése, valamint a tanulói és oktatói toborzás. A „Po” már az 1920-as és 1930-as években is fogadott cserediákokat, az ezredfordulóra a nemzetközi nyitottság úttörőjévé lépett elő, elindítva 1999-ben BA-MSC-PhD modell ihlette ötéves képzési programját, amelyben követelményként jelenik meg, hogy a programban részt vevő diákok egy évet töltsenek külföldön, a Sciences Po valamelyik partnerintézményében. 2000-ben az egyetem megalapította első, Párizson kívül található kampuszát Nancyban, majd ezt követték később a további kampuszok is: Poitiers (2001), Dijon (2001), Menton (2005), Le Havre (2007) és Reims (2010). Ezek a szakosodott kampuszok követik a párizsi mintát, így a diákság összetételére itt is a nemzetköziség és a többnyelvűség jellemző. 2001-ben az intézmény a felvételi eljárásaiban is reformokat vezetett be, megnyitva ezzel az utat nem csak a legnevesebb elit iskolák diákjai, hanem minden középiskolás számára, egy különleges felvételi vizsgaprocedúra keretében. Nemzetközi pozíció A 2015-ös, legfrissebb QS World University Rankings a Sciences Po-t a világ 5. legjobb egyetemeként tartja számon politikai és nemzetközi tanulmányok területen. 2014-ben a QS World University Rankings a Sciences Po-t Franciaországban az 1. helyre rangsorolta a politikai és nemzetközi tanulmányok, valamint a szociológia terén, ezen kívül 2. helyre a jog-, 3. helyre a történelem- és 4. helyre a közgazdaság-tudományok területén. A 2013/2014-es Times Felsőoktatási Világrangsor szerint a Sciences Po a világ 98. legszínvonalasabb társadalomtudományi képzését nyújtja. Sajátosságok 13 000 diák 46%-a nemzetközi hallgató 150 országból érkeznek tanulók 34 duális képzés 410 partneregyetem 25 oktatott nyelv 7 multikulturális kampusz A hallgatók 30%-a részesül pénzügyi támogatásban 55.000 fős alumni Kampuszok A Sciences Po jelenleg hét egyetemi kampusszal rendelkezik Franciaország hét városában (Dijon, Le Havre, Menton, Nancy, Párizs, Poitiers, Reims). Minden kampusz alapképzést és egyenrangú diplomát kínál, azonban mester-és doktori programok csak a párizsi kampuszon találhatóak. Neves alumni Emmanuel Macron, a Francia Köztársaság elnöke François Hollande, a Francia Köztársaság elnöke Jacques Chirac, a Francia Köztársaság elnöke François Mitterrand, a Francia Köztársaság elnöke Georges Pompidou a Francia Köztársaság elnöke Salome Zourabichvili, Georgia elnöke Simone Veil, az Európai Parlament egykori elnöke Boutros Boutros-Ghali, az ENSZ korábbi főtitkára Pascal Lamy, a Kereskedelmi Világszervezet egykori főigazgatója Jean-Claude Trichet, az Európai Központi Bank egykori elnöke Marcel Proust, regényíró Christian Dior, divattervező Nemes Jeles László, Oscar-díjas filmrendező Források "Sciences Po". Hozzáférés: 2015. november 24.. Jegyzetek